CELEX: 32019R1139
Language: lt
Date: 2019-07-03 00:00:00
Title: 2019 m. liepos 3 d. Komisijos įgyvendinimo reglamentas (ES) 2019/1139, kuriuo dėl gyvūninių maisto produktų oficialios kontrolės, susijusios su maisto grandinės informacijos ir žuvininkystės produktų reikalavimais ir nuorodomis į pripažintus jūrinių biotoksinų tyrimo metodus ir žalio ir termiškai apdoroto karvės pieno tyrimo metodus, iš dalies keičiamas Reglamentas (EB) Nr. 2074/2005 (Tekstas svarbus EEE.)

4.7.2019   
               
               
                  LT
               
               
                  Europos Sąjungos oficialusis leidinys
               
               
                  L 180/12
               
            
         KOMISIJOS ĮGYVENDINIMO REGLAMENTAS (ES) 2019/1139
         2019 m. liepos 3 d.
         kuriuo dėl gyvūninių maisto produktų oficialios kontrolės, susijusios su maisto grandinės informacijos ir žuvininkystės produktų reikalavimais ir nuorodomis į pripažintus jūrinių biotoksinų tyrimo metodus ir žalio ir termiškai apdoroto karvės pieno tyrimo metodus, iš dalies keičiamas Reglamentas (EB) Nr. 2074/2005
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 18 straipsnio 8 dalies pirmos pastraipos f punktą,
         pasikonsultavusi su Augalų, gyvūnų, maisto ir pašarų nuolatiniu komitetu,
         kadangi:
         
                     (1)
                  
                  
                     Reglamentu (ES) 2017/625 nustatytos oficialios kontrolės ir kitos oficialios veiklos, kurią valstybių narių kompetentingos institucijos vykdo siekdamos patikrinti, ar laikomasi Sąjungos teisės aktų, inter alia, maisto saugos srityje visais gamybos, paruošimo ir platinimo etapais, taisyklės. Visų pirma šiuo reglamentu nustatoma žmonėms vartoti skirtų gyvūninių produktų oficialios kontrolės tvarka;
                  
               
                     (2)
                  
                  
                     Komisijos reglamente (EB) Nr. 2074/2005 (2) nustatytos įgyvendinimo priemonės tam tikriems produktams pagal, inter alia, Europos Parlamento ir Tarybos reglamentą (EB) Nr. 853/2004 (3). Tai apima gyvus dvigeldžius moliuskus, žalią ir termiškai apdorotą karvės pieną;
                  
               
                     (3)
                  
                  
                     Komisijos įgyvendinimo reglamentu (ES) 2019/627 (4) iš dalies keičiamas Komisijos reglamentas (EB) Nr. 2074/2005 dėl oficialios kontrolės. Tame reglamente nustatyta, kad Reglamento (EB) Nr. 2074/2005 I priedo II skirsnyje ir priedėlyje maisto grandinės informacijos reikalavimų nuostatos yra išbraukiamos ir kad Komisijos reglamento (EB) Nr. 2074/2005 II priedo II skirsnio žuvininkystės produktų reikalavimų nuostatos taip pat išbraukiamos;
                  
               
                     (4)
                  
                  
                     Reglamente (EB) Nr. 853/2004 reikalaujama, kad skerdyklą eksploatuojantis subjektas tam tikrais atvejais prašytų, gautų ir tikrintų maisto grandinės informaciją apie visus gyvūnus, kurie yra vežami arba vežtini į skerdyklą, išskyrus laukinius medžiojamuosius gyvūnus, ir, atsižvelgdamas į tą informaciją, imtųsi veiksmų. Be to, skerdyklą eksploatuojantis subjektas turėtų užtikrinti, kad maisto grandinės informacijoje būtų nurodyti visi išsamūs duomenys, kuriuos reikia pateikti pagal Reglamentą (EB) Nr. 853/2004;
                  
               
                     (5)
                  
                  
                     Reglamente (EB) Nr. 853/2004 nustatyti patikros dėl parazitų tvarkant žuvininkystės produktus ant kranto arba laive reikalavimai. Maisto tvarkymo subjektai turi visais žuvininkystės produktų gamybos etapais patys atlikti patikrinimus pagal taisykles, nustatytas Reglamento (EB) Nr. 853/2004 III priedo VIII skirsnio V skyriaus D dalyje, tokiu būdu užtikrindami, kad matomais parazitais užkrėsta žuvis nepatektų žmonėms vartoti. Priėmus išsamias taisykles dėl vizualinio patikrinimo, būtina apibrėžti matomų parazitų ir vizualinio patikrinimo sąvokas bei nustatyti stebėjimų tipą ir periodiškumą;
                  
               
                     (6)
                  
                  
                     Įgyvendinimo reglamente (ES) 2019/627 nustatytos gyvūninių maisto produktų oficialios kontrolės vykdymo vienodos praktinės tvarkos taisyklės. To reglamento V priede nustatyti pripažinti jūrinių biotoksinų aptikimo gyvuose dvigeldžiuose moliuskuose tyrimų metodai, kuriuos turi taikyti kompetentingos institucijos oficialios kontrolės tikslu. Be to, jo III priede nustatyti pripažinti žalio ir termiškai apdoroto karvės pieno tyrimų metodai, kuriuos turi taikyti kompetentingos institucijos oficialios kontrolės tikslu. Reglamente (EB) Nr. 853/2004 reikalaujama, kad maisto tvarkymo subjektai visais gamybos etapais atliktų savo patikras siekdami užtikrinti, kad gyvi dvigeldžiai moliuskai, žalias ir termiškai apdorotas karvės pienas atitiktų tame reglamente nustatytas gyvūninių maisto produktų higienos taisykles. Siekiant užtikrinti aukšto lygio vartotojų apsaugą maisto saugos požiūriu į Reglamentą (EB) Nr. 2074/2005 turėtų būti įtraukta maisto tvarkymo subjektų prievolė taikyti tuos pačius pripažintus jūrinių biotoksinų tyrimo metodus ir žalio bei termiškai apdoroto karvės pieno tyrimo metodus, kuriuos kompetentingos institucijos turi naudoti pagal Įgyvendinimo reglamentą (ES) 2019/627;
                  
               
                     (7)
                  
                  
                     todėl Reglamentas (EB) Nr. 2074/2005 turėtų būti atitinkamai iš dalies pakeistas;
                  
               
                     (8)
                  
                  
                     Reglamentas (ES) 2017/625 taikomas nuo 2019 m. gruodžio 14 d., todėl šis reglamentas turėtų būti taikomas nuo tos pačios dienos;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 2074/2005 iš dalies keičiamas taip:
            
                        1.
                     
                     
                        1 straipsnis pakeičiamas taip:
                        
                           „1 straipsnis
                           Maisto grandinės informacijos reikalavimai, susiję su Reglamentu (EB) Nr. 853/2004
                           Maisto grandinės informacijos reikalavimai, nurodyti Reglamento (EB) Nr. 853/2004 II priedo III skirsnyje, yra nustatyti šio reglamento I priede.“
                        
                     
                  
                        2.
                     
                     
                        2 straipsnis pakeičiamas taip:
                        
                           „2 straipsnis
                           Žuvininkystės produktų reikalavimai, susiję su Reglamentu (EB) Nr. 853/2004
                           Reglamento (EB) Nr. 853/2004 11 straipsnio 9 dalyje nurodyti reikalavimai dėl žuvininkystės produktų nustatyti šio reglamento II priede.“
                        
                     
                  
                        3.
                     
                     
                        3 straipsnis pakeičiamas taip:
                        
                           „3 straipsnis
                           Pripažinti jūrinių biotoksinų tyrimo metodai, susiję su Reglamentu (EB) Nr. 853/2004
                           Pripažinti jūrinių biotoksinų aptikimo tyrimų metodai, nurodyti Reglamento (EB) Nr. 853/2004 11 straipsnio 4 dalyje, yra nustatyti Įgyvendinimo reglamento (ES) 2019/627 V priede.“
                        
                     
                  
                        4.
                     
                     
                        6a straipsnis pakeičiamas taip:
                        
                           „6a straipsnis
                           Žalio ir termiškai apdoroto karvės pieno tyrimo metodai
                           Maisto tvarkymo subjektai turi taikyti Įgyvendinimo reglamento (ES) 2019/627 III priede nustatytus analizės metodus siekdami patikrinti atitiktį ribinėms vertėms, nustatytoms Reglamento (EB) Nr. 853/2004 III priedo IX skirsnio I skyriaus III dalyje, ir užtikrinti tinkamą pasterizacijos proceso taikymą to reglamento III priedo IX skirsnio II skyriaus II dalyje nurodytiems pieno produktams.“
                        
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. gruodžio 14 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 3 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 95, 2017 4 7, p. 1.
         
         
            (2)  2005 m. gruodžio 5 d. Komisijos reglamentas (EB) Nr. 2074/2005, nustatantis įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstantis nuo Reglamento (EB) Nr. 852/2004 bei iš dalies keičiantis Reglamentus (EB) Nr. 853/2004 ir (EB) Nr. 854/2004 (OL L 338, 2005 12 22, p. 27).
         
            (3)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
         
            (4)  2019 m. kovo 15 d. Komisijos įgyvendinimo reglamentas (ES) 2019/627, kuriuo pagal Europos Parlamento ir Tarybos reglamentą (ES) 2017/625 nustatoma vienoda žmonėms vartoti skirtų gyvūninių produktų oficialios kontrolės praktinė tvarka ir dėl oficialios kontrolės iš dalies keičiamas Komisijos reglamentas (EB) Nr. 2074/2005 (OL L 131, 2019 5 17, p. 51).